Άγιος Βασίλειος έρχεται από την Καισαρεία
βαστά εικόνα και χαρτί χαρτί και καλαμάρι
το καλαμάρι έγραφε και το χαρτί μιλούσε.
Βασίλη πούθε έρχεσαι και πούθε κατεβαίνεις.
Από τη μάνα μ’ έρχομαι και στο σχολειό πηγαίνω.
Αν είσαι συ γραμματικός πες μας την άλφα βήτα.
Η άλφα βήτα ακούμπησε κι απόληκε κλωνάρια
κλωνάρια χρυσοκλώναρα και φύλλα από τα δέντρα.
Τόσα καλά να δώσ’ Θεός εδώ που τραγουδάμε
κι ο νοικοκύρης του σπιτιού χρόνια πολλά να ζήσει.
Και του χρόνου.